Številka: 600-118/2021/4

Datum: 6. 8. 2021

Na podlagi sedmega odstavka 81. člena Zakona o organizaciji in financiranju vzgoje in izobraževanja (Uradni list RS, št. 16/07 - uradno prečiščeno besedilo, 36/08, 58/09, 64/09-popr., 65/09-popr., 20/11, 40/12-ZUJF, 57/12-ZPCP-2D, 47/15, 46/16, 49/16-popr. in 25/17-ZVaj), Zakona o javnih financah (Uradni list RS, št.11/11 - uradno prečiščeno besedilo, 14/13-popr., 101/13, 55/15-ZFisP, 96/15-ZIPRS1617, 13/18 in [195/20](http://www.uradni-list.si/1/objava.jsp?sop=2020-01-3501) - odl. US), Zakona o izvrševanju proračunov Republike Slovenije za leti 2021 in 2022 (Uradni list RS, št. 174/20, 15/21-ZDUOP in 74/21), Proračuna Republike Slovenije za leto 2021 (Uradni list RS, št. 75/19 in 174/20), Proračuna Republike Slovenije za leto 2022 (Uradni list RS, št. 174/20), Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06-ZUS-1, 126/07, 65/08, 8/10, 82/13 in 175/20-ZIUOPDVE), Sklepa o določitvi prednostnih področij pri sofinanciranju šolskih interesnih tekmovanj št. 600-118/2021/1 z dne 19. 7. 2021 in 19. člena Pravilnika o sofinanciranju šolskih tekmovanj (Uradni list RS, št. 74/21), Ministrstvo za izobraževanje, znanost in šport objavlja

**Javni razpis za sofinanciranje** **selekcijskih in interesnih šolskih tekmovanj v šolskih letih 2021/2022, 2022/2023 in 2023/2024**

1. **Ime oziroma naziv in sedež izvajalca javnega razpisa, ki dodeljuje sredstva**

Republika Slovenija,Ministrstvo za izobraževanje, znanost in šport, Masarykova cesta 16, 1000 Ljubljana (v nadaljnjem besedilu: ministrstvo).

1. **Predmet javnega razpisa**

Predmet javnega razpisa je sofinanciranje selekcijskih in interesnih šolskih tekmovanj (v nadaljevanju: selekcijska in interesna tekmovanja) v šolskih letih 2021/2022, 2022/2023 in 2023/2024.

Prijavitelj bo za posamično tekmovanje sofinanciran le za eno vrsto tekmovanja (ali selekcijsko ali interesno tekmovanje).

1. **Pogoji, kriteriji in upravičeni stroški za selekcijska in interesna tekmovanja**

**3.1 Pogoji, kriteriji in upravičeni stroški za selekcijska tekmovanja**

**3.1.1 Pogoji za prijavo**

Prijavitelj mora za kandidiranje na javnem razpisu za selekcijska tekmovanja predložiti zahtevana dokazila, ki so razvidna iz spodnje tabele in izpolnjevati naslednje pogoje:

|  |  |  |
| --- | --- | --- |
|  | **POGOJ** | **DOKAZILA** |
| 1. | Selekcijska tekmovanja so tekmovanja s področja znanstvene discipline ali več znanstvenih disciplin, ki so povezana z učnimi načrti oziroma s katalogi znanj predvsem iz naslednjih predmetov ali predmetnih področij: slovenščina ali italijanščina ali madžarščina, tuji jeziki, zgodovina, geografija, matematika, fizika, tehnika in tehnologija, računalništvo in informatika, astronomija, filozofija, ekonomija, psihologija, logika, kemija, biologija in naravoslovje. | *- Pravilnik tekmovanja* |
| 2. | Ministrstvo sofinancira v osnovnošolskem izobraževanju eno selekcijsko tekmovanje s posameznega področja iz prejšnjega odstavka od šestega razreda dalje in eno v srednješolskem izobraževanju. V osnovnošolskem izobraževanju se mora selekcijsko tekmovanje organizirati vsaj za osmi in deveti razred, v srednješolskem izobraževanju pa vsaj za zadnji dve leti izobraževalnega programa. | *- Pravilnik tekmovanja* |
| 3. | Selekcijsko tekmovanje v srednješolskem izobraževanju se mora nadaljevati z evropskim, regionalnim ali svetovnim tekmovanjem, ki izpolnjuje pogoje iz 17. oziroma 18. člena Pravilnika o sofinanciranju šolskih tekmovanje (Ur. l. RS, št. 74/21; v nadaljevanju: pravilnik) že vsaj dve leti pred objavo javnega razpisa za sofinanciranje.  Za selekcijsko tekmovanje iz prejšnjega stavka se šteje tudi selekcijsko tekmovanje, ki nastane z združenjem dveh ali več tekmovanj, pri čemer se za izpolnjevanje kriterijev od 1. do 5. točke prvega odstavka 12. člena pravilnika[[1]](#footnote-2) upoštevajo kazalniki posamičnega tekmovanja ali organizatorja tekmovanja, ki izkazujejo višje vrednosti. | *- Dokazilo o sodelovanju na mednarodnem tekmovanju dve leti pred objavo javnega razpisa in o izpolnjevanju pogojev mednarodnega tekmovanja iz 17. oziroma 18. člena pravilnika; možne oblike: potrdilo o članstvu v komisijah, objave na spletnih naslovih, potrdilo o sodelovanju dijakov na mednarodnih tekmovanjih ali druga verodostojna in preverljiva dokazila.* |
| 4. | Selekcijska tekmovanja se izvajajo stopenjsko (šolska, regijska, državna tekmovanja). Vsako tekmovanje ima najmanj dve stopnji, pri čemer mora biti šolska oziroma regijska stopnja, kadar šolska stopnja ni organizirana, dostopna vsem učencem, dijakom, vajencem ali študentom višjih strokovnih šol. Na prvo stopnjo tekmovanja se tekmovalci prijavijo na šoli, ki jo obiskujejo. | *- Pravilnik tekmovanja* |

Prijava na javni razpis mora biti skladna predmetom javnega razpisa, pri čemer mora prijava upoštevati časovni in finančni okvir tega javnega razpisa.

**3.1.2 Pogoji za kandidiranje na javnem razpisu za prijavitelje selekcijskih tekmovanj**

Za sofinanciranje lahko kandidirajo pravne osebe (v nadaljevanju besedila: organizator selekcijskih tekmovanj), ki predložijo zahtevana dokazila, ki so razvidna iz spodnje tabele in izpolnjujejo naslednje pogoje:

|  |  |  |
| --- | --- | --- |
|  | POGOJ | DOKAZILA |
| 1. | organizirajo in izvajajo tekmovanja iz 8. člena pravilnika že vsaj pet let pred objavo javnega razpisa | *- Objava*  *ali*  *- povezava na razpise tekmovanja* |
| 2. | ne zahtevajo plačila kotizacij ali nabave posebne opreme oziroma pripomočkov (namensko periodično gradivo, učno gradivo) za sodelovanje na tekmovanju | *- Obrazec 4 - Izjava organizatorja selekcijskega tekmovanja* |
| 3. | imajo sprejeta pravila o organizaciji in izvedbi tekmovanja, ki je predmet sofinanciranja, ki so skladna s pravilnikom in objavljena na spletni strani organizatorja ali spletni strani tekmovanja. Pravila določajo najmanj:  - vsebino, cilj in opredelitev selekcijskih tekmovanj (splošni del pravil),  - postopek prijave na selekcijskih tekmovanje,  - opis organizacije selekcijskih tekmovanj in priprave nalog za tekmovanje,  - napredovanje tekmovalcev po posameznih stopnjah na podlagi rezultata na predhodni stopnji tekmovanja, pri čemer na državnem tekmovanju lahko sodeluje največ 500 tekmovalcev ne glede na število tekmovalnih skupin ali kategorij,  - določitev števila priznanj skladno s kriteriji iz 27., 28., 29. in 30. člena pravilnika,  - postopek razglasitve rezultatov tekmovanja in podelitve priznanj ter nagrad,  - postopek reševanja ugovorov tekmovalcev glede neuradnih rezultatov in izvedbe selekcijskih tekmovanj,  - viri financiranja | *- Pravilnik tekmovanja* |
| 4. | zagotovijo tajnost nalog za tekmovanje, posredujejo tekmovalne naloge v elektronski obliki za šolsko raven in v ustreznem številu za vse tekmovalce za regionalno in državno raven na posamezna mesta izvajanja tekmovanja in po zaključku tekmovanja na posamezni stopnji seznanijo tekmovalce z rešitvami, kot je to določeno v drugem odstavku 13. člena pravilnika | *- Pravilnik tekmovanja*  *in*  *- Obrazec 4 - Izjava organizatorja selekcijskega tekmovanja* |
| 5. | zagotovijo selekcijska tekmovanja na narodnostno mešanih območjih v skladu z zakonom, ki ureja posebne pravice italijanske in madžarske narodne skupnosti na področju vzgoje in izobraževanja oziroma zagotovijo oblikovno-tehnične prilagoditve za otroke in mladostnike s posebnimi potrebami | *- Pravilnik tekmovanja*  *in*  *- Obrazec 4 - Izjava organizatorja selekcijskega tekmovanja* |

**3.1.3 Kriteriji za izbor selekcijskih tekmovanj**

Prijavitelj za izpolnjevanje posameznega kriterija vlogi priloži zahtevana dokazila, ki so razvidna iz spodnje tabele. Za sofinanciranje selekcijskih tekmovanj se uporabijo naslednji kriteriji:

|  |  |  |  |  |  |
| --- | --- | --- | --- | --- | --- |
|  | **KRITERIJ** | **LESTVICA** | **TOČKE** | **MAX TOČK** | **DOKAZILA** |
| 1. 1. | povprečno število tekmovalcev v preteklih treh letih (oziroma zadnjih letih, ko je bilo tekmovanje v celoti organizirano) | Do 500 | 5 točk | 10 točk | *- Letna poročila za posamezna leta*  *ali*  *- povezava na spletno stran*  *ali*  *-izpis iz evidenc strežnika* |
| Od 501 do 4000 | 7 točk |
| nad 4000 | 10 točk |
| 1. 2. | število in vrsta mednarodnih dosežkov tekmovalcev na tekmovanjih, ki so opredeljena v 17. in 18. členu tega pravilnika v zadnjih treh letih | Svetovno zlato priznanje | 10 točk | 30 točk | *- Povezava na spletno stran organizatorja mednarodnega tekmovanja pri čemer je razvidno število sodelujočih držav in poimenski seznam dobitnikov medalj.*  *ali*  *- pisna izjava organizatorja mednarodnega tekmovanja iz katere je razvidno leto tekmovanja, sodelujoče države in dosežek tekmovalca (ime in priimek)* |
| Svetovno srebrno ali evropsko zlato priznanje | 7 točk |
| Svetovno bronasto ali evropsko srebrno priznanje | 5 točk |
| Evropsko bronasto priznanje | 3 točke |
| 1. 3. | število let izvajanja tekmovanja | Od 6 do 15 let | 5 točk | 10 točk | *- Letna poročila za posamezna leta*  *ali*  *- povezava na spletno stran*  *ali*  *- izpis iz evidenc strežnika*  *ali*  *- izjava organizatorja tekmovanja* |
| Od 16 do 25 let | 7 točk |
| Nad 25 let | 10 točk |
| 4.4.  4. | število let organiziranja tekmovanj | Od 6 do 15 let | 5 točk | 10 točk | *- Letna poročila za posamezna leta*  *ali*  *- povezava na spletno stran*  *ali*  *- izpis iz evidenc strežnika*  *ali*  *- izjava organizatorja tekmovanja* |
| Od 16 do 25 let | 7 točk |
| Nad 25 let | 10 točk |
| 5.5.  5. | izobrazba in leta delovanja članov tekmovalne komisije s področja selekcijskega tekmovanja | člani tekmovalne komisije ali drugače poimenovane komisije, ki pripravlja tekmovalne naloge, ki so zaključili študijski program 3. stopnje[[2]](#footnote-3), ki sodelujejo v tekmovalnih komisijah s področja selekcijskega tekmovanja že najmanj 2 leti pred objavo javnega razpisa | 1 točka na člana, največ 5 točk | 5 točk | *- Imenovanje komisije za dve pretekli in šolsko leto 2021/2022 iz katere je razviden zaključek študijskega programa 3. stopnje člana*  *in*  *- Obrazec 6-Izjava o sprejemanju pogojev* |
| 6. | izobraževanja za mentorje | 4-7 ur v tekočem šolskem letu | 5 točk | 10 točk | *Načrt izobraževanj* |
| Več kot 7 ur v tekočem šolskem letu | 10 točk |
| 7. | dodatni viri financiranja | Donator, ki ni proračunski uporabnik do vključno 1000 EUR | 1 točka | 3 točke | *Obrazec 7- Finančni načrt* |
| Donator, ki ni proračunski uporabnik nad 1000 EUR | 3 točke |
| 8. | Višina potrebnih sredstev za izvedbo tekmovanja na tekmovalca\* | Glej spodaj\* |  |  | *Obrazec 7- Finančni načrt* |

Vsota točk po vseh kriterijih iz zgornje razpredelnice pomeni skupno število točk posamezne vloge, največje možno skupno število točk je 78 točk.

Na podlagi kriterijev bodo izmed prijaviteljev, ki bodo izpolnjevali vse razpisne pogoje, izbrani tisti, ki bodo z vlogo zbrali večje število točk pri selekcijskem tekmovanju. Vloge bodo razvrščene po prednostnem vrstnem redu glede na doseženo število točk.

\* Glede uporabe kriterija 8. V primeru, da bo z razvrščanjem kriterijev od 1. do 7. ugotovljeno, da je na prvem mestu za sofinanciranje selekcijskih tekmovanj več vlog z enakim številom točk, se uporabi še kriterij 8. višina potrebnih sredstev za izvedbo tekmovanja na tekmovalca in med njimi izbere vlogo, ki izkazuje kumulativno najnižjo višino potrebnih sredstev za izvedbo tekmovanja na tekmovalca, kar prijavitelj dokazuje z Obrazcem 7 – Finančni načrt.

V kolikor dve ali več vlog izkazuje enako višino potrebnih sredstev za izvedbo tekmovanja na tekmovalca, se upošteva tisto vlogo, ki je prejela več točk pri kriteriju 2. V primeru, da imata dve ali več vlog enako število točk pri kriteriju 2, se izvede žreb med tema dvema ali več vlogah. Komisijski žreb bo opravila strokovna komisija ob prisotnosti prijaviteljev o katerih se bo odločalo o pravici do sofinanciranja. O dnevu žrebanja se obvesti prijavitelje pisno. Žrebanje nadzirajo člani strokovne komisije za izvedbo javnega razpisa, vodi pa ga predsednik strokovne komisije za izvedbo javnega razpisa. Žrebanje se opravi v prostorih ministrstva. Evidenčne številke vlog se izpiše na prepognjene listke, ki se jih zapre v škatlo. Oseba, ki vodi žrebanje, vleče listke iz škatle in javno pove izžrebano evidenčno številko vloge in izžrebani listek takoj odda komisiji. O žrebanju se napiše zapisnik, ki ga podpišejo člani komisije, ki nadzirajo žrebanje, oseba, ki je vodila žrebanje in vlagatelji, če so prisotni.

Če ostanejo sredstva v višini, ki ne zadošča za pokrivanje celotne načrtovane višine sofinanciranja predlaganega projekta, ki je opredeljena v Prijavnem obrazcu, ki bi bila naslednja upravičena do sofinanciranja, se vlogi odobrijo razpoložljiva sredstva, vendar le v primeru, če se prijavitelj s tem strinja. Če se prijavitelj s tem ne strinja, se sredstva dodelijo naslednji vlogi, upravičeni do sofinanciranja po istem postopku, kot je opisano v prejšnjem stavku.

Če se izbrani prijavitelj v roku, določenim z odločbo o izboru, ne odzove na poziv k podpisu pogodbe, se šteje, da je umaknil vlogo za sofinanciranje. Strokovna komisija zato predlaga ministru v izbor prijavitelja, ki izpolnjuje vse pogoje in je naslednji uvrščen na prednostnem vrstnem redu.

**3.1.4 Upravičeni stroški za prijavitelje selekcijskih tekmovanj**

Ministrstvo bo sofinanciralo le upravičene stroške organizacije in izvedbe selekcijskih tekmovanj, ki se jih bo dokazovalo z verodostojnimi listinami (npr. računi, pogodbe, dokazila o nakazilu,..) in se bodo glasile na organizatorja selekcijskih tekmovanj. V kolikor se verodostojne listine ne bodo glasile na organizatorja selekcijskih tekmovanj stroški ne bodo upravičeni.

Vrste upravičenih stroškov organizacije in izvedbe selekcijskih tekmovanj so:

1. priprava in objava poziva, priprava, distribucija in tisk tekmovalnih nalog ter priznanj tekmovalcem in mentorjem, stroški dela tekmovalnih komisij in ostalega osebja pri izvedbi tekmovanja,
2. prehrana za tekmovalce in člane tekmovalnih komisij v višini cene malice za tekoče šolsko leto, kot je določena z zakonom, ki ureja šolsko prehrano,
3. stroški najema prostora, opreme in storitev potrebnih za organizacijo in izvedbo tekmovanj iz znanj,
4. stroški prevoda tekmovalnih nalog v skladu z zakonom, ki ureja posebne pravice italijanske in madžarske narodne skupnosti na področju vzgoje in izobraževanja, oblikovno-tehnična prilagoditev nalog za učence in dijake s posebnimi potrebami,
5. strošek spletnih platform,
6. potni stroški organizatorja.

10 % pavšal od upravičenih stroškov iz prejšnjega odstavka za druge stroške, povezane z organizacijo in izvedbo tekmovanj (elektrika, voda, telekomunikacijske storitve, ipd.…).

Podrobnejša razdelitev vrste upravičenih stroškov je opredeljena v razpisni dokumentaciji pod točko 11.1.

**3.2 Pogoji, kriteriji in upravičeni stroški za interesna tekmovanja**

* + 1. **Pogoji za prijavo**

Prijavitelj mora za kandidiranje na javnem razpisu za interesna tekmovanja predložiti zahtevana dokazila, ki so razvidna iz spodnje tabele in izpolnjevati naslednje pogoje:

|  |  |  |
| --- | --- | --- |
|  | **POGOJ** | **DOKAZILA** |
| 1. | Interesna tekmovanja so tekmovanja iz naslednjih področij:  - znanstvene discipline ali več znanstvenih disciplin, ki so povezana z učnimi načrti oziroma s katalogi znanj predvsem iz naslednjih predmetov ali predmetnih področij: slovenščina ali italijanščina ali madžarščina, tuji jeziki, zgodovina, geografija, matematika, fizika, tehnika in tehnologija, računalništvo in informatika, astronomija, filozofija, ekonomija, psihologija, logika, kemija, biologija in naravoslovje;  - s področja kulture, kulturne in naravne dediščine, umetnosti, trajnostnega razvoja oziroma vseživljenjskega učenja, poklicnega in strokovnega izobraževanja (zlasti s področja deficitarnih poklicev). | *- Pravilnik tekmovanja* |
| 2. | Ministrstvo sofinancira interesno tekmovanje, na katerem je bilo v zadnjih dveh letih pred objavo javnega razpisa udeleženih povprečno vsaj 50 tekmovalcev, razen v primeru ko ministrstvo določi prednostno oziroma deficitarno področje.  Za interesno tekmovanje se šteje tudi interesno tekmovanje, ki nastane z združenjem dveh ali več tekmovanj, pri čemer se za izpolnjevanje kriterijev od 1. do 5. točke prvega odstavka 5. člena pravilnika[[3]](#footnote-4) upoštevajo kazalniki posamičnega tekmovanja ali organizatorja tekmovanja, ki izkazujejo višje vrednosti. | *- Poročila o izvedbi tekmovanja in številu udeležencev*  *ali*  *- izjava organizatorja interesnega tekmovanja* |
| 3. | Interesna tekmovanja se organizirajo na eni ali več stopenj (šolsko, regijsko, državno), pri čemer mora biti prva stopnja dostopna vsem učencem, dijakom, vajencem ali študentom višjih strokovnih šol. Na prvo stopnjo tekmovanja se tekmovalci prijavijo na šoli, ki jo obiskujejo. | *- Pravilnik tekmovanja*  *in*  *- Obrazec 5 - Izjava organizatorja interesnega tekmovanja* |

Prijava na javni razpis mora biti skladna predmetom javnega razpisa, pri čemer mora prijava upoštevati časovni in finančni okvir tega javnega razpisa.

**3.2.2 Pogoji za kandidiranje na javnem razpisu za prijavitelje interesnih tekmovanj**

Za sofinanciranje lahko kandidirajo pravne osebe (v nadaljevanju besedila: organizator interesnih tekmovanj), ki predložijo zahtevana dokazila, ki so razvidna iz spodnje tabele in izpolnjujejo naslednje pogoje:

|  |  |  |
| --- | --- | --- |
|  | **POGOJ** | **DOKAZILO** |
| 1. | organizirajo in izvajajo tekmovanja iz področij iz 2. člena pravilnika vsaj dve leti pred objavo javnega razpisa | *- Objave*  *ali*  *- povezave do razpisov tekmovanj* |
| 2. | zagotovijo, da je prva stopnja tekmovanja dostopna vsem učencem, dijakom, vajencem ali študentom višjih strokovnih šol | *- Obrazec 5 - Izjava organizatorja interesnega tekmovanja* |
| 3. | imajo sprejeta pravila o organizaciji in izvedbi tekmovanja, ki je predmet sofinanciranja, ki so skladna s pravilnikom ter so objavljena na spletni strani organizatorja ali na spletni strani tekmovanja. Pravila določajo vsaj:  - vsebino, cilj in opredelitev interesnega tekmovanja (splošni del pravil),  - postopek prijave na interesno tekmovanje,  - opis organizacije interesnega tekmovanja in priprave nalog za tekmovanje,  - napredovanja tekmovalcev v naslednjo stopnjo interesnega tekmovanja, kadar se tekmovanje izvaja stopenjsko,  - število priznanj ali nagrad,  - postopek razglasitve rezultatov tekmovanja in podelitve priznanj ter nagrad,  - postopek reševanja ugovorov tekmovalcev glede neuradnih rezultatov in izvedbe interesnega tekmovanja,  - vire financiranja | *- Pravilnik tekmovanja* |
| 4. | zagotovijo interesna tekmovanja na narodnostno mešanih območjih v skladu z zakonom, ki ureja posebne pravice italijanske in madžarske narodne skupnosti na področju vzgoje in izobraževanja oziroma zagotovijo oblikovno-tehnične prilagoditve za otroke in mladostnike s posebnimi potrebami | *- Pravilnik tekmovanja*  *in*  *- Obrazec 5 - Izjava organizatorja interesnega tekmovanja* |

**3.2.3 Kriterij za izbor interesnih tekmovanj**

Prijavitelj za izpolnjevanje posameznega kriterija vlogi priloži zahtevana dokazila, ki so razvidna iz spodnje tabele. Za sofinanciranje interesnih tekmovanj se uporabljajo naslednji kriteriji:

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | **KRITERIJ** | **LESTVICA** | **TOČKE** | **MAX TOČK** | **DOKAZILA** |
|  | povprečno število tekmovalcev v preteklih treh letih (oziroma zadnjih letih, ko je bilo tekmovanje v celoti organizirano), | Do 500 | 5 točk | 10 točk | *- Letna poročila za posamezna leta*  *ali*  *- povezava na spletno stran*  *ali*  *- izpis iz evidenc strežnika*  *ali*  *- izjava organizatorja interesnega*  *tekmovanja* |
| Od 501 do 4000 | 7 točk |
| nad 4000 | 10 točk |
|  | število in vrsta mednarodnih dosežkov tekmovalcev na tekmovanjih, ki so opredeljena v 17. in 18. členu tega pravilnika v zadnjih treh letih, | Svetovno zlato priznanje | 10 točk | 30 točk | *- Letna poročila za posamezna leta*  *ali*  *- povezava na spletno stran*  *ali*  *- izpis iz evidenc strežnika*  *ali*  *- povezava na spletno stran organizatorja*  *mednarodnega tekmovanja pri čemer je*  *razvidno število sodelujočih držav in*  *poimenski seznam dobitnikov medalj.*  *ali*  *- pisna izjava organizatorja mednarodnega*  *tekmovanja iz katere je razvidno leto*  *tekmovanja, sodelujoče države in dosežek*  *tekmovalca (ime in priimek)* |
| Svetovno srebrno ali evropsko zlato priznanje | 7 točk |
| Svetovno bronasto ali evropsko srebrno priznanje | 5 točk |
| Evropsko bronasto priznanje | 3 točke |
|  | število let izvajanja tekmovanja, | Od 3 do 10 let | 5 točk | 10 točk | *- Letna poročila za posamezna leta*  *ali*  *- povezava na spletno stran*  *ali*  *- izpis iz evidenc strežnika*  *ali*  *- izjava organizatorja interesnega*  *tekmovanja* |
| Od 11 do 20 let | 7 točk |
| Nad 20 let | 10 točk |
| 4. | število let organiziranja tekmovanj | Od 6 do 15 let | 5 točk | 10 točk | *- Letna poročila za posamezna leta*  *ali*  *- povezava na spletno stran*  *ali*  *- izpis iz evidenc strežnika*  *ali*  *- izjava organizatorja interesnega*  *tekmovanja* |
| Od 16 do 25 let | 7 točk |
| Nad 25 let | 10 točk |
| 5. | izobraževanja za mentorje | 4-7 ur v tekočem šolskem letu | 5 točk | 10 točk | *- Načrt izobraževanj* |
| Več kot 7 ur v tekočem šolskem letu | 10 točk |
| 6. | dodatni viri financiranja | Donator, ki ni proračunski uporabnik do vključno 1000 EUR | 1 točka | 3 točke | *- Obrazec 7- Finančni načrt* |
| Donator, ki ni proračunski uporabnik nad 1000 EUR | 3 točke |
| 7. | višina potrebnih sredstev za izvedbo tekmovanja na tekmovalca\* | Glej spodaj\* |  |  | *- Obrazec 7- Finančni načrt* |
| 8. | deficitarno ali prednostno področje, ki ga določi ministrstvo |  | 10 točk | 10 točk | *Izjava organizatorja interesnega tekmovanja na podlagi objave:*  *https://www.gov.si/drzavni-organi/*  *ministrstva/ministrstvo-za-izobrazevanje-*  *znanost-in-sport/javne-objave/[[4]](#footnote-5).* |

Vsota točk po vseh kriterijih iz zgornje razpredelnice pomeni skupno število točk posamezne vloge, največje možno skupno število točk je 83 točk.

Na podlagi kriterijev bodo izmed prijaviteljev, ki bodo izpolnjevali vse razpisne pogoje, izbrani tisti, ki bodo z vlogo zbrali večje število točk pri interesnem tekmovanju. Vloge bodo razvrščene po prednostnem vrstnem redu glede na doseženo število točk, zbranih na podlagi kriterijev.

\*Glede uporabe kriterija 7. V primeru, da bo z razvrščanjem na osnovi kriterijev ugotovljeno, da je na zadnjem mestu za sofinanciranje interesnih tekmovanj več vlog z enakim številom točk, se med njimi izbere vlogo, ki izkazuje najnižjo višino potrebnih sredstev za izvedbo tekmovanja na tekmovalca. V kolikor dve ali več vlog izkazuje enako višino potrebnih sredstev za izvedbo tekmovanja na tekmovalca, se upošteva tisto vlogo, ki je prejela več točk pri kriteriju 2.

Če se izbrani prijavitelj v roku, določenim z odločbo o izboru, ne odzove na poziv k podpisu pogodbe, se šteje, da je umaknil vlogo za sofinanciranje. Strokovna komisija zato predlaga ministru v izbor prijavitelja, ki izpolnjuje vse pogoje in je naslednji uvrščen na prednostnem vrstnem redu.

**3.2.4 Upravičeni stroški za prijavitelje interesnih tekmovanj**

Ministrstvo bo sofinanciralo le upravičene stroške organizacije in izvedbe interesnih tekmovanj, ki se jih bo dokazovalo z verodostojnimi listinami (npr. računi, pogodbe, dokazila o nakazilu,…) in se bodo glasile na organizatorja interesnih tekmovanj. V kolikor se verodostojne listine ne bodo glasile na organizatorja selekcijskih tekmovanj stroški ne bodo upravičeni.

Podrobnejša razdelitev vrste upravičenih stroškov je opredeljena v razpisni dokumentaciji pod točko 11.2.

Vrste upravičenih stroškov organizacije in izvedbe interesnih tekmovanj so:

1. priprava in objava poziva, priprava, distribucija in tisk tekmovalnih nalog ter priznanj ali nagrad tekmovalcem in mentorjem, stroški dela tekmovalnih komisij in ostalega osebja pri izvedbi interesnega tekmovanja,
2. prehrana za tekmovalce in člane tekmovalnih komisij v višini cene malice za tekoče šolsko leto, kot je določena z zakonom, ki ureja šolsko prehrano,
3. stroški najema prostora, opreme in storitev potrebnih za izvedbo interesnih tekmovanj,
4. stroški prevoda tekmovalnih nalog v skladu z zakonom, ki ureja posebne pravice italijanske in madžarske narodne skupnosti na področju vzgoje in izobraževanja, oblikovno-tehnična prilagoditev nalog za učence in dijake s posebnimi potrebami,
5. strošek spletnih platform,
6. potni stroški organizatorja.
7. **Okvirna višina sredstev, ki so na razpolago za javni razpis**

Skupna okvirna vrednost razpoložljivih sredstev za sofinanciranje selekcijskih in interesnih tekmovanj javnega razpisa znaša največ do 870.000,00 EUR. Sredstva so predvidena za leta 2022, 2023 in 2024 (290.000,00 EUR za leto 2022, 290.000,00 EUR za leto 2023 in 290.000,00 EUR za leto 2024), in sicer na: proračunski postavki 709810 (Tekmovanja učencev in dijakov), kontih 4133, 4120 in 4102, ukrepu 3311-11-0004 (Izvajanje osnovnošolskih programov).

Sredstva v višini 290.000,00 EUR, predvidena za posamezno leto (2022, 2023 in 2024), se v okviru posameznega leta razdelijo na: 200.000,00 EUR za selekcijska tekmovanja in 90.000,00 EUR za interesna tekmovanja.

V primeru preostanka sredstev za isto vrsto tekmovanja se lahko sredstva prerazporedijo za drugo vrsto tekmovanja do porabe.

Izvedba javnega razpisa je vezana na proračunske zmogljivosti ministrstva. Ministrstvo si pridržuje pravico, da glede na razpoložljiva sredstva po posameznih proračunskih letih izbranim prijaviteljem predlaga prilagoditev dinamike sofinanciranja. Če se izbrani prijavitelj ne strinja s predlogom ministrstva, se šteje, da odstopa od vloge oziroma nadaljnjega sofinanciranja.

1. **Obdobje, v katerem morajo biti porabljena dodeljena sredstva**

Ministrstvo bo sofinanciralo le upravičene stroške nastale od dneva objave javnega razpisa v Uradnem listu RS do konca šolskega leta 2023/2024 v skladu s proračunskimi zmožnostmi ministrstva.

1. **Način in rok za predložitev vlog za dodelitev sredstev**

Vloge morajo biti poslane ali dostavljene na naslov Ministrstvo za izobraževanje, znanost in šport, Urad za razvoj in kakovost izobraževanja, Masarykova cesta 16, 1000 Ljubljana, najkasneje do 7. 9. 2021.

Šteje se, da je vloga prispela pravočasno, če je bila (najkasneje) zadnji dan roka za oddajo vlog oddana na pošti priporočeno ali do 12. ure oddana v vložišču Ministrstvo za izobraževanje, znanost in šport, Masarykova cesta 16, 1000 Ljubljana.

Prijavitelj v ovojnici lahko kandidira za sofinanciranje zgolj z eno vlogo in zgolj za eno tekmovanje, torej ali selekcijsko ali interesno tekmovanje. Vloga mora biti oddana v zaprti ovojnici, ovojnica pa mora biti na sprednji strani označena z napisom »Ne odpiraj – vloga za javni razpis selekcijska in interesna šolska tekmovanja v šolskih letih 2021/2022, 2022/2023 in 2023/2024. Na hrbtni strani ovitka mora biti označen polni naslov pošiljatelja. Ovojnica je lahko označena tudi na drug ustrezen način, iz katerega izhaja, da gre za vlogo za javni razpis selekcijska in interesna šolska tekmovanja v šolskih letih 2021/2022, 2022/2023 in 2023/2024, pri čemer mora biti vloga oddana v zaprti ovojnici, naveden mora biti polni naslov pošiljatelja z napisom »ne odpiraj«.

Ovojnica, ki ni označena v skladu s prejšnjim odstavkom, bo s sklepom zavržena in vrnjena vlagatelju.

Vloge, ki ne bodo oddane na predpisanih obrazcih, ne bodo predmet dopolnjevanja in bodo kot nepopolne zavržene s sklepom. Vloge, ki ne bodo pravočasne ali ki jih ne bo vložila upravičena oseba, bodo zavržene s sklepom. Pritožba zoper sklep ni dovoljena.

Kot pravočasne bodo upoštevane vloge, ki bodo v določenem roku, ne glede na način dostave prispele v vložišče ministrstva.

Oddaja vloge pomeni, da se prijavitelj strinja z vsemi določili in pogoji javnega razpisa ter kriteriji za izbor sofinanciranja selekcijskih in interesnih tekmovanj.

Vsi stroški v povezavi z vlogo so breme prijavitelja.

1. **Datum odpiranja vlog za dodelitev sredstev ter postopek in način izbora**

Vloge bo odprla in ocenila komisija za izvedbo postopka javnega razpisa, ki jo imenuje minister za izobraževanje, znanost in šport ali od njega pooblaščena oseba (v nadaljevanju: komisija). Odpiranje prejetih vlog ne bo javno.

Vloge se bodo 9. 9. 2021odpirale v prostorih Ministrstva za izobraževanje, znanost in šport v prisotnosti članov komisije. Pri odpiranju vlog komisija ugotavlja ali je vloga pravočasna, ali jo je podala upravičena oseba in ali je formalno popolna, kar izhaja iz 5 točke razpisne dokumentacije. Komisija o odpiranju vlog in ocenjevanju vlog vodi zapisnik.

Kdaj se vloga šteje kot formalno popolna, to je, če vsebuje popolno izpolnjene, podpisane in žigosane (če prijavitelj pri svojem poslovanju uporablja žig), obrazce ter dokazila, bo določeno v 5 točki razpisne dokumentacije.

Prijavitelji morajo uporabiti izključno obrazce iz razpisne dokumentacije, ki se jih ne sme spreminjati. V primeru, ko ne bodo uporabljeni predpisani obrazci ali bodo le-ti spremenjeni, bo vloga zavržena. Komisija v roku osmih (8) dni od odpiranja vlog pisno pozove tiste prijavitelje, katerih vloge nisi bile popolne, da jih dopolnijo. Rok za dopolnitev ne sme biti daljši od petnajst (15) dni. Če prijavitelj vloge ne dopolni v zahtevanem roku, ministrstvo vlogo zavrže s sklepom. Pritožba zoper sklep ni dovoljena.

Zavrnjene bodo z odločbo vloge:

* prijaviteljev, ki ne bodo izpolnjevale pogojev za prijavo iz 3.1.1 in 3.1.2 ter 3.2.1 in 3.2.2 točk javnega razpisa,
* prijaviteljev, ki bodo z istim tekmovanjem prijavljene več kot enkrat za isto vrsto tekmovanja (v tem primeru se obravnava le prvo prispela vloga, vsako naslednjo vlogo ministrstvo zavrne),
* prijaviteljev za interesno tekmovanje, v kolikor se bodo prijavitelji z istim tekmovanjem prijavil tako na selekcijsko kot tudi na interesno tekmovanje, pri čemer je bila vloga prijavitelja izbrana za sofinanciranje selekcijskega tekmovanja,
* prijaviteljev, ki v skladu s kriteriji 3.1.3 in 3.2.3. točki javnega razpisa za selekcijska oziroma interesna šolska tekmovanja ne bodo izbrane za sofinanciranje oziroma ne bodo dosegle minimalnega praga za sofinanciranje.

Vloge prijaviteljev za selekcijsko tekmovanje, ki bodo izpolnjevale pogoje iz 3.1.1 in 3.1.2 ter 3.2.1 in 3.2.2 točke javnega razpisa, in bodo na podlagi kriterijev iz 3.1.3 točke javnega razpisa dosegle največje število točk vendar najmanj 18 točk, bodo izbrane za sofinanciranje:

* do višine 10.000,00 EUR (letno) za tekmovanja do 4000 tekmovalcev brez eksperimentalnega dela,
* do višine 12.000,00 EUR (letno) za tekmovanja do 4000 tekmovalcev z eksperimentalnim delom,
* do višine 13.000,00 EUR (letno) za tekmovanja nad 4000 tekmovalcev brez eksperimentalnega dela, če so organizirana tristopenjsko,
* do višine 15.000,00 EUR (letno) za tekmovanja nad 4000 tekmovalcev z eksperimentalnim delom, če so organizirana tristopenjsko.

Vloge prijaviteljev za interesno tekmovanje, ki bodo izpolnjevale pogoje iz 3.2.1 ter 3.2.2 točke javnega razpisa in bodo na podlagi kriterijev iz 3.2.3 točke javnega razpisa dosegle največje število točk, bodo izbrane za sofinanciranje, če bodo dosegle:

* od 18 do 30 točk bodo sofinancirane do višine 2.000,00 EUR,
* od 31 do 43 točk bodo sofinancirane do višine 4.000,00 EUR,
* nad 43 točk bodo sofinancirane do višine 6.000,00 EUR.

Na podlagi predloga komisije minister izda odločbo o izbiri ter obsegu sofinanciranja ali o zavrnitvi sofinanciranja interesnih in selekcijskih tekmovanj. Odločitev ministrstva o dodelitvi sredstev je dokončna. Zoper odločitev je možen upravni spor v roku 30 dni od prejema odločbe ministrstva.

Odločba o izbiri je podlaga za sklenitev pogodb o sofinanciranju selekcijskega/interesnega tekmovanja. Vzorec pogodbe, ki jo bo izbrani prijavitelj dolžan spoštovati pri izvajanju tekmovanja, je sestavni del razpisne dokumentacije.

Ob izdaji odločbe o izbiri minister prijavitelja pozove k podpisu pogodbe o sofinanciranju. Če se vlagatelj v roku osmih (8) dni ne odzove, se šteje, da je umaknil vlogo za sofinanciranje.

Če se po izdani odločbi o izboru selekcijskega/interesnega tekmovanja za šolska leta 2021/2022, 2022/2023 in 2023/2024, ugotovi dejstvo, na podlagi katerega bi v postopku javnega razpisa prišlo do drugačne odločitve, če bi bilo ob izdajo odločbe znano, ministrstvo lahko odstopi od sklenitve pogodbe.

Ministrstvo si pridržuje pravico, da lahko javni razpis kadarkoli do izdaje odločb o (ne)izboru prekliče, z objavo v Uradnem listu RS.

1. **Rok, v katerem bodo prijavitelji obveščeni o izidu javnega razpisa**

Prijavitelji bodo o izidu javnega razpisa obveščeni najkasneje v roku šestdesetih (60) dni od izteka roka za oddajo vlog

1. **Informacije o razpisni dokumentaciji za oddajo vloge/prijave za dodelitev sredstev**

Javni razpis obsega naslednje dokumente:

* Besedilo javnega razpisa
* Obrazec 1 - Prijava na selekcijsko tekmovanje osnovne šole
* Obrazec 2 – Prijava na selekcijsko tekmovanje srednje šole
* Obrazec 3 - Prijava na interesno tekmovanje
* Obrazec 4 – Izjava organizatorja selekcijskega tekmovanja
* Obrazec 5 - Izjava organizatorja interesnega tekmovanja
* Obrazec 6 – Izjava o sprejemanju pogojev
* Obrazec 7 - Finančni načrt
* Obrazec 8 – Vzorec kuverte
* Obrazec 9 - Vzorec tipske pogodbe o sofinanciranju

Razpisna dokumentacija je dosegljiva na spletnih straneh državne uprave https://www.gov.si/drzavni-organi/ministrstva/ministrstvo-za-izobrazevanje-znanost-in-sport/javne-objave/. Za dodatne informacije lahko pišete na elektronski naslov misela.mavric@gov.si.

Ministrstvo za izobraževanje, znanost in šport

prof. dr. Simona KUSTEC

MINISTRICA

1. 1. povprečno število tekmovalcev v preteklih treh letih (oziroma zadnjih letih, ko je bilo tekmovanje v celoti organizirano),

   2. število in vrsta mednarodnih dosežkov tekmovalcev na tekmovanjih, ki so opredeljena v 17. členu pravilnika v zadnjih treh letih,

   3. število in vrsta mednarodnih dosežkov tekmovalcev na tekmovanjih, ki so opredeljena v 18. členu pravilnika v zadnjih treh letih,

   4. število let izvajanja tekmovanja,

   5. število let organiziranja tekmovanj, [↑](#footnote-ref-2)
2. Za preverjanje izpolnjevanja pogojev prijavitelj soglaša (Obrazec 6 - Izjava o sprejemanju pogojev), da ministrstvo po uradni dolžnosti pridobi podatke iz uradnih evidenc, to je Evidenčni in analitski informacijski sistem visokega šolstva v Republiki Sloveniji (eVŠ). V primeru, da predmetnih podatkov ne bo mogoče preveriti iz navedene uradne evidence, bo ministrstvo preverilo izpolnjevanje pogoja pri prijavitelju. V kolikor je študijski program 3. stopnje pridobljen v tujini mora prijavitelj priložiti ustrezna dokazila, kar bo ministrstvo preverilo pri Enic-Naric centru. [↑](#footnote-ref-3)
3. 1. povprečno število tekmovalcev v preteklih treh šolskih letih (oziroma v zadnjih letih, ko je bilo tekmovanje v celoti organizirano),

   2. število in vrsta mednarodnih dosežkov tekmovalcev na tekmovanjih, ki so opredeljena v 17. členu pravilnika v zadnjih treh letih,

   3. število in vrsta mednarodnih dosežkov tekmovalcev na tekmovanjih, ki so opredeljena v 18. členu pravilnika v zadnjih treh letih,

   4. število let izvajanja tekmovanja,

   5. število let organiziranja tekmovanj, [↑](#footnote-ref-4)
4. Sklep o določitvi prednostnih področij pri sofinanciranju šolskih interesnih tekmovanj v šolskih letih 2021/2022, 2022/2023 in 2023/2024 št. 600-118/2021/1 z dne 19. 7. 2021 [↑](#footnote-ref-5)